Ungal-a d win i d-yewwin asentel i yerzan akk timetti taqbaylit, am wakken i d- yewwi ɣef usentel n tayri yellan gar Mbarek akked Yelda. Yewwi-d daɣen ɣef twacult, dderya d zwaj n temẓi. Dɣa deg temsalt n zwaj-agi ad naf amgired i d-yettilin ɣer temɣart akked tislit-is. Ɣas akken Mbarek akked Yelda zewjen s tayri, ɣran deg tesdawit, maca ufan-d aṭas n wuguren iwakken ad idiren tudert-nsen am nutni am wiyaḍ.